b"\n_START_ARTICLE_\nGymnothorax taiwanensis\n_START_SECTION_\nEtimologia\n_START_PARAGRAPH_\nGymnothorax prov\xc3\xa9 dels mots grecs gymnos (nu, no vestit) i thorax, -akos (t\xc3\xb2rax), mentre que taiwanensis fa refer\xc3\xa8ncia a l'illa de Taiwan on va \xc3\xa9sser trobada.\n_START_SECTION_\nDescripci\xc3\xb3\n_START_PARAGRAPH_\nEl mascle fa 52,3 cm de llarg\xc3\xa0ria m\xc3\xa0xima i la femella 42,5. 117-121 v\xc3\xa8rtebres (55-56 preanals). Mand\xc3\xadbules curtes. Dents robustes. Dents del v\xc3\xb2mer biserials. Cos de color marron\xc3\xb3s amb un patr\xc3\xb3 reticulat clar. En vida presenta una mena de mucositat groguenca a la superf\xc3\xadcie de la pell. Iris taronja. Extrems dels narius enfosquits. Boca lleugerament inferior. La f\xc3\xb3rmula vertebral \xc3\xa9s 5-55-119. Es diferencia del seu cong\xc3\xa8nere m\xc3\xa9s proper, Gymnothorax flavoculus, per tindre una cua m\xc3\xa9s curta, menys v\xc3\xa8rtebres (117-121 vs. 124-127), un major nombre de dents al v\xc3\xb2mer i la mand\xc3\xadbules i una coloraci\xc3\xb3 diferent.\n_START_SECTION_\nReproducci\xc3\xb3\n_START_PARAGRAPH_\nHom creu que t\xc3\xa9 lloc a l'entorn dels mesos de juliol i agost.\n_START_SECTION_\nAlimentaci\xc3\xb3\n_START_PARAGRAPH_\nMenja principalment crustacis i peixets.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, bent\xc3\xb2nic, associat als esculls (entre 3 i 30 m de fond\xc3\xa0ria) i de clima subtropical, el qual viu al Pac\xc3\xadfic nord-occidental: els esculls poc fondos i les costes rocalloses de l'est de Taiwan.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans i el seu \xc3\xadndex de vulnerabilitat \xc3\xa9s de baix a moderat (29 de 100)."